Bikol Komikero

An Bikol Komikero saróng grupo nin mga huben na Bikolanong parakurít nin independenteng komiks sa syudad nin Naga. Tinugdás iní kan Mayo 2009 nindá Noel Regachuelo, Dennis Gonzaga asin Rizaldy Manrique kairíba an ibá pang mga Bikolanong komikero asín kartonista. Kaapíl man digdí sindá Kimi Esber, Bert Masagca, Red Patricio, Al Baleda, Norby Ela, asin Virgilio Abiadao. 

An pinakaenot na Bikol Komiks Convention na binalíhan kan mga kaapíl kainí asín nin ibá pang mga Bikolanong parakurít giníbo kan Mayo 1, 2010 sa restobar na Mudbugs dangan sinundán iní kan Desyembre 20, 2010. Digdí ipigbungsód an Bikol Komiks Anthology asín an 1st Bikol Komiks Drawing Contest para sa mga estudyante sa sekondarya asin kolehiyo. An ikatulóng pagtirirípon nangyári kan Pebrero 24-26, 2012 sa Avenue Square, syudad nin Naga. 

Panluwas na takod
Bikol Komikero

Kategorya:Mga Bikolanong organisasyon